
Text rozhodnutia
Súd: Krajský súd Banská Bystrica Spisová značka: 28Sp/10/2015 Identifikačné číslo súdneho spisu: 6015200129 Dátum vydania rozhodnutia: 06. 11. 2015 Meno a priezvisko sudcu, VSÚ: JUDr. Jana Novotná ECLI: ECLI:SK:KSBB:2015:6015200129.2 Opravné uznesenie Krajský súd v Banskej Bystrici v právnej veci navrhovateľky: K. L., nar. XX.XX.XXXX, trvale bytom T. X, XXX XX R. R. proti odporcovi: Centrum právnej pomoci, so sídlom Nám. Slobody 12, 810 05 Bratislava, kancelária Banská Bystrica, Skuteckého 30, 974 01 Banská Bystrica o preskúmanie zákonnosti rozhodnutia odporcu sp. zn. 3N 9021/2014-KaBB z 1. decembra 2014 takto r o z h o d o l : Súd o p r a v u j e zrejmú nesprávnosť v dátume vyhlásenia Rozsudku Krajského súdu v Banskej Bystrici č.k. 28Sp/10/2015-16 tak, že dátum vyhlásenia tohto Rozsudku má správne znieť: „9. júna 2015“. o d ô v o d n e n i e : Rozsudkom č.k. 28Sp/10/2015-16 zo dňa 9. júna 2015 Krajský súd v Banskej Bystrici potvrdil rozhodnutie Centra právnej pomoci, kancelária Banská Bystrica sp. zn. 3N 9021/2014-KaBB zo dňa 1. decembra 2014, navrhovateľke náhradu trov konania nepriznal a navrhovateľke uložil povinnosť zaplatiť súdny poplatok 35,- Eur na účet tunajšieho súdu v lehote 3 dní od právoplatnosti tohto rozhodnutia. Podľa § 246c ods. 1 prvá veta Občianskeho súdneho poriadku (ďalej len „O.s.p.“) pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. V dátume vyhlásenia Rozsudku č.k. 28Sp/10/2015-16, ktorým Krajský súd v Banskej Bystrici potvrdil rozhodnutie Centra právnej pomoci, kancelária Banská Bystrica sp. zn. 3N 9021/2014-KaBB zo dňa 1. decembra 2014, sa jedná o zrejmú nesprávnosť, keď je uvedený dátum 9. júna 2014. Predmetný rozsudok bol vyhlásený dňa 9. júna 2015. Správne má preto dátum vyhlásenia Rozsudku Krajského súdu v Banskej Bystrici znieť: „9. júna 2015“. Na základe uvedených skutočností bola preto podľa § 164 O.s.p. vykonaná oprava dátumu vyhlásenia Rozsudku tunajšieho súdu 28Sp/10/2015-16 týmto opravným uznesením tak, že správny dátum vyhlásenia predmetného rozsudku tunajšieho súdu, znie 9. júna 2015. Poučenie: Proti tomuto rozhodnutiu je možné podať odvolanie do 15 dní odo dňa jeho doručenia, písomne, dvojmo, prostredníctvom tunajšieho súdu na Najvyšší súd SR. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávne a čoho sa odvolateľ domáha.

